text: Muuuuhhh: Feriegæster fik hele turistpakken - blev vækket af 11 larmende køer
  03 oktober 2017 kl. 04.14
  Turister i Tøndermarsken fik sig noget af en overraskelse tidligt tirsdag morgen. De blev nemlig vækket af høje lyde fra haven, og da de kiggede ud af vinduet, så de lige ind i en masse brølende køer.
  11 køer er natten til tirsdag taget på springtur i Tøndermarsken.
  Nikolaj Hølmkjær, vagtchef, Sydøstjyllands Politi: "Da de hørte de høje lyde fra køerne, kiggede de ud af vinduet og lige ind i en masse brølende køer, så de var ret overraskede."
  Køerne er vandret halvanden kilometer fra deres hjemlige mark på Vadehavsvej ved Emmerlev og lige ind i en privat have, hvor de muhede så højt, at de kort før klokken 05 vækkede de sovende gæster.
  - Da de hørte de høje lyde fra køerne, kiggede de ud af vinduet og lige ind i en masse brølende køer, så de var ret overraskede, fortæller vagtchef Nikolaj Hølmkjær, Syd- og Sønderjyllands Politi, og fortsætter:
  - De fik da lige en ekstra oplevelse på deres ferie.
  Politiet har ingen oplysninger om, hvordan køerne er brudt ud af deres indhegning. Men landmanden er fundet, og de 11 køer er lige nu på vej hjem til deres egne græsgange.
  muh - ligvis kreaturer på kørebanen, Vadehavsvej  ved Emmerlev, Tønder kommune. Kør forsigtigt #politidk
  
  